
I. BENDROSIOS NUOSTATOS

                       1.   Vaikų nemokamo maitinimo Kretingos lopšelyje-darželyje „Ąžuoliukas“ (toliau -            Lopšelis-darželis) taisyklės (toliau – taisyklės) reglamentuoja nemokamo maitinimo skyrimo Lopšelyje-darželyje sąlygas, tvarką, finansavimą ir organizavimą.
                      2.  Kretingos rajono savivaldybės tarybos 2021 m. birželio 30 d. sprendimu Nr. T2-228 „Dėl socialinės paramos mokiniams kreipimosi tvarkos, mokinių nemokamo maitinimo mokyklose ir paramos mokinio reikmenims įsigyti tvarkos aprašų patvirtinimo“ su visais pakeitimais, Mokinių nemokamo maitinimo valstybinėse mokyklose tvarkos aprašu, patvirtintu Lietuvos Respublikos švietimo, mokslo ir sporto ministro 2020 m. sausio 24 d. įsakymu Nr. V-76 „Dėl mokinių nemokamo maitinimo valstybinėse mokyklose tvarkos aprašo patvirtinimo“ su visais pakeitimais, Vaikų maitinimo organizavimo tvarkos aprašu, patvirtintu Lietuvos Respublikos sveikatos apsaugos ministro 2011 m. lapkričio 11 d. įsakymu Nr. V-964 „Dėl vaikų maitinimo organizavimo tvarkos aprašo patvirtinimo“ su visais pakeitimais. 
3. Lopšelyje-darželyje teikiama socialinės paramos vaikams rūšis – pusryčiai, pietūs.


II. VAIKŲ NEMOKAMO MAITINIMO FINANSAVIMAS

4. Nemokamas vaikų maitinimas finansuojamas iš valstybės biudžeto specialios tikslinės dotacijos savivaldybės biudžetui, savivaldybės biudžeto lėšų, nevalstybinių mokyklų steigėjų skirtų lėšų ir įstatymų nustatyta tvarka gautų kitų lėšų.
5. Produktams nemokam maitinimui (pietums įsigyti skiriamų lėšų dydis vienai dienai vienam mokiniui nustatomas vadovaujantis LR Vyriausybės ar jos įgaliotos institucijos patvirtintu pusryčių, pietų ir pavakarių patiekalų gamybai reikalingų produktų rinkinių sąrašu pagal vaikų amžiaus grupes.
6. Siūlymus savivaldybės administracijos direktoriui dėl vienos dienos produktams įsigyti skiriamos sumos nustatymo, nemokamam vaikų maitinimui skirtų lėšų paskirstymo mokykloms teikia Savivaldybės administracijos Socialinių reikalų ir sveikatos skyrius.

III. VAIKŲ NEMOKAMO MAITINIMO TEIKIMAS  IR ORGANIZAVIMAS

8. Vaikams nemokamas maitinimas teikiamas toje mokykloje, kurioje vaikas mokosi. Šiuo atveju Kretingos lopšelyje-darželyje ,,Ąžuoliukas“.
9. Nemokamas maitinimas vaikams teikiamas tik mokslo metų dienomis.
10. Nemokamas maitinimas vaikams neteikiamas poilsio, švenčių bei atostogų dienomis.
11.	Iš Savivaldybės administracijos Socialinių reikalų ir sveikatos skyriaus gautą sprendimą, patvirtinantį vaikų teisę į nemokamą maitinimą, Lopšelio-darželio direktorius perduoda asmeniui, atsakingam už vaikų nemokamą maitinimą.
12. Lopšelyje-darželyje direktoriaus įsakymu paskirti atsakingi darbuotojai:
12.1.už nemokamo maitinimo organizavimą atsakingas higienos ir mitybos specialistas;
12.2. už apskaitos tvarkymą atsakingas vyr. buhalteris;
12.2.1. vyr. buhalteris  vaikų nemokamo maitinimo lankomumo žurnalą iki kiekvieno mėnesio 10 d. pateikia Savivaldybės administracijos Buhalterinės apskaitos skyriui;
12.2.2. iki einamojo mėnesio 15 dienos - kiekvieno mėnesio lėšų poreikį, reikalingą nemokamam maitinimui pateikia Savivaldybės administracijos Buhalterinės apskaitos skyriui;
12.2.3. iki einamojo mėnesio 3 dienos - duomenis apie panaudotas vaikų nemokamam maitinimui skiriamas lėšas kas mėnesį pateikia Savivaldybės administracijos Buhalterinės apskaitos skyriui; 
12.2.4. iki einamojo mėnesio 3 dienos - kasdienio vaikų nemokamo maitinimo žiniaraščius pateikia Savivaldybės administracijos Buhalterinės apskaitos skyriui;
12.3. Vyr. buhalteris mėnesio pabaigoje  arba naujo mėnesio pradžioje užpildo vaikų nemokamo maitinimo žurnalą informacinėje sistemoje (SPIS); 
12.4. grupių mokytojai kiekvieną dieną pildo nemokamo maitinimo tabelius ir informuoja raštinės vedėją;
13. Vaikui neatvykus į Lopšelį-darželį dėl ligos ar kitos svarbios priežasties nemokami pietūs neskiriami. 

 III. NEMOKAMO MAITINIMO ORGANIZAVIMAS KARANTINO, EKSTREMALIOS SITUACIJOS AR EKSTREMALAUS ĮVYKIO LAIKOTARPIU
14. Karantino, ekstremalios situacijos ar ekstremalaus įvykio laikotarpiu arba Savivaldybės nustatyta tvarka ugdymas stabdomas/vykdomas nuotoliniu būdu, vaikų nemokamo maitinimo teikimas ugdymo įstaigoje teikiamas išduodant sausus davinius:
14.1. sausi maisto daviniai išduodami už nurodytą laikotarpį pagal  grafiką, suderintą su Lopšelio-darželio direktoriumi;
14.2. maisto davinių sudėtis turi būti suderinta su Lopšelio-darželio direktoriumi;
14.3. maisto daviniai išduodami ir atsiimami Kretingos lopšelyje-darželyje „Ąžuoliukas“, Miško g. 5, Kretinga;

IV. ATSAKOMYBĖ IR ATSKAITOMYBĖ

15. Biudžeto lėšų, skiriamų vaikų nemokamam maitinimui mokyklose, tikslinio panaudojimo kontrolę atlieka Valstybės kontrolė, Savivaldybės kontrolės ir audito tarnyba, Centralizuotas vidaus audito skyrius, Švietimo skyrius, Socialinių reikalų ir sveikatos skyrius.
16. Vaikų nemokamo maitinimo tvarkos aprašo vykdymą kontroliuoja Socialinių reikalų ir sveikatos skyrius ir ataskaitas apie jo vykdymą teikia savivaldybės administracijos direktoriui.
17. Lopšelio-darželio direktorius atsako už Valstybės ir savivaldybės biudžeto lėšų panaudojimą pagal paskirtį, vaikų nemokamo maitinimo organizavimą teisės aktų nustatyta tvarka.
18. Nemokamo maitinimo organizavimo ir vykdymo priežiūrą atlieka Lopšelio-darželio direktorius.   

V. BAIGIAMOSIOS NUOSTATOS

19. Tvarka gali būti keičiama ir/ar papildoma, atsižvelgiant į Kretingos rajono savivaldybės tarybos sprendimus ir kitų teisės aktų pakitimus.

                           ___________________
